Strangers in the Night (Film, 2011)
Strangers in the Night ass en Documentaire vun der lëtzebuergescher Regisseurin Beryl Koltz iwwer de Performancekënschtler a Museker Pit Vinandy ("Cyber Piper").

E koum am Juli 2011 an d'Kinoen.

Ëm wat geet et am Film? 
De Lëtzebuerger Pit Vinandy ass op der Online-Platform Second Life als "Cyber Piper" bekannt. Do féiert hien en zweet, erfollegräicht Liewen. An deem virtuelle Liewen ass hie mat enger Fra bestuet, déi am reelle Liewen Denise heescht an zu New York wunnt. Déi zwee hu sech baussent där virtueller Welt nach ni getraff. De Film begleet de Pit Vinandy, wéi en an Amerika flitt, fir dem Denise fir d'éischte Kéier an der Realitéit ze begéinen.

Soss 
Offiziellen Zuelen vum CNA no waren nëmmen 39 Leit den Documentaire zu Lëtzebuerg an de Kino kucken.

Kuckt och 
 Lëscht vu lëtzebuergesche Filmer

Um Spaweck 
 Trailer vum Film op Youtube
 Interview iwwer de Film mam Cyberpiper an "20vir" op RTL Tëlee Lëtzebuerg
 De Film an de Emissioun "Kultur" op RTL Tëlee Lëtzebuerg
 Interview mat der Regisseurin iwwer de Film mat der Zeitung Woxx

Lëtzebuergesch Documentairen
Lëtzebuergesch Filmer
Filmer 2011
Filmer vun der Beryl Koltz